CELEX: C2005/006/66
Language: sl
Date: 2005-01-08 00:00:00
Title: Sodba Sodišča prve stopnje z dne 28. oktobra 2004 v združenih zadevah T-219/02 in T-337/02, Olga Lutz Herrera proti Komisiji Evropskih skupnosti (Javna uprava — Splošni javni natečaj — Nepripustitev k izpitom — Objava javnega natečaja — Starostna omejitev)

8.1.2005   
            
            
               SL
            
            
               Uradni list Evropske unije
            
            
               C 6/34
            
         
      SODBA SODIŠČA PRVE STOPNJE
   
   z dne 28. oktobra 2004
   v združenih zadevah T-219/02 in T-337/02, Olga Lutz Herrera proti Komisiji Evropskih skupnosti (1)
   
   (Javna uprava - Splošni javni natečaj - Nepripustitev k izpitom - Objava javnega natečaja - Starostna omejitev)
   (2005/C 6/66)
   Jezik postopka: španščina
   V združenih zadevah T-219/02 in T-337/02, Olga Lutz Herrera, stanujoča v Bruslju (Belgija), ki jo zastopata J.-R. García-Gallardo Gil-Fournier in J. Guillem Carrau, avocats, proti Komisiji Evropskih skupnosti (zastopnika: J. Currall in H. Tserepa-Lacombe, skupaj z J. Rivas Andrés in J. Gutiérrez Gisbert, z naslovom za vročanje v Luksemburgu), zaradi predlogov za razglasitev ničnosti odločb natečajne komisije COM/A/6/01 z dne 31. julija 2001 in natečajne komisije COM/A/10/01 z dne 20. decembra 2001 o nepripustitvi tožeče stranke na izpite omenjenih natečajev, ker ne izpolnjuje pogoja starostne omejitve in podredno, zaradi predlogov za razglasitev ničnosti zavrnjenih upravnih pritožb, ki jih je tožeča stranka vložila proti odločbam COM/A/6/01 in COM/A/10/01, je Sodišče prve stopnje (peti senat), v sestavi P. Lindh, predsednica, R. García-Valdecasas in J. D. Cooke, sodnika, sodni tajnik: J. Palacio González, glavni administrator, dne 28. oktobra 2004 razglasilo sodbo, katere izrek se glasi, kot sledi:
   
               1.
            
            
               Tožbi se zavrneta.
            
         
               2.
            
            
               Vsaka stranka nosi svoje stroške.
            
         
      (1)  UL C 233, 28.9.2002.